கேள்வி: அசரப் பகலவி - சமுதாயப் பங்கு பற்றி தகவல் சொல்.
பதில்: 1930 களின் முற்பகுதியில், ஹிஜாப் அணிவதை நிறுத்திய முதல் குறிப்பிடத்தக்க ஈரானிய பெண்களில் அசரப் பகலவி, இவரது மூத்த சகோதரி சம்சு மற்றும் இவர்களின் தாயார் ஆகியோர் அடங்குவர். இவர் தனது தந்தை ஷாவின் ஆட்சியின் போது ஈரானில் முக்காடை ( ஹிஜாப் ) ஒழிப்பதில் முக்கியப் பங்கு வகித்தார். சமூகத்தில் பெண்களின் பங்கேற்பு அதிகரிக்க இந்த் முக்காடு ஒரு பெரிய அடையாள முக்கியத்துவத்தைக் கொண்டிருந்தது. மேலும் அமைதியின்மை ஏற்படாதவாறு ஷா படிப்படியாக சீர்திருத்தத்தை அறிமுகப்படுத்தினார்: 1933 இல் பெண் ஆசிரியர்களும், 1935 ஆம் ஆண்டில் பள்ளி மாணவிகளும் முக்காடு அணிவதிலிருந்து விலக்களிக்கப்பட்டனர். அதிகாரப்பூர்வ அறிவிப்பு. 8 ஜனவரி 1936 அன்று வெளியிடப்பட்டது. இந்த நிகழ்வில் இவரும் இவரது சகோதரி உட்பட இவரது தாயும் கலந்து கொண்டனர். அன்றைய நாளில் ரெசா ஷா, தெகுரான் ஆசிரியர் கல்லூரியின் பட்டமளிப்பு விழாவில் இராணி மற்றும் அவர்களது இரண்டு மகள்களுடன் முக்காடு இல்லாமல் நவீன ஆடைகளை அணிந்து கொண்டு கலந்து கொண்டார். இராணி சான்றிதழ்களை வழங்கினார். ஈரானிய ராணி ஒருவர் பொது வெளியில் தன்னை வெளிப்படுத்தியது இதுவே முதல் முறை. அதன்பிறகு, ஷா தனது மனைவி மற்றும் மகள்களின் படங்களை வெளியிட்டு, ஈரான் முழுவதும் அமலாக்கினார். 1932 ஆம் ஆண்டில், ''ஜம்இயத்-இ நெஸ்வான்-இ வதன்கா''வால் ஏற்பாடு செய்யப்பட்ட இரண்டாவது கிழக்கு மகளிர் மாநாட்டை இவர் தொகுத்து வழங்கினார்.Haleh Esfandiari: ''[https://books.google.com/books?id=kwXmg2EmOSAC&dq=Oriental+Women%27s+Congress+First+Eastern+Women%27s+Congress+tehran+1932&pg=PA25 Reconstructed Lives: Women and Iran's Islamic Revolution]'' அசரப் பகலவி பல்கலைக்கழகத்தில் சேர அனுமதிக்கப்படவில்லை. அதற்குப் பதிலாக 1937 இல், தனது 18 வயதில், மிர்சா கான் கவாம் என்பவரை திருமணம் செய்து கொண்டார். கவாமின் குடும்பம் இவரின் தந்தையுடன் அரசியல் ரீதியாக இணைந்திருந்தது.